Bačkovská dolina

Bačkovská dolina je národná prírodná rezervácia nachádzajúca sa na východnom Slovensku v Trebišovskom okrese v geomorfologickom podcelku Slanských vrchov Mošník.

 Polohopis 
Národná prírodná rezervácia (NPR) sa nachádza v katastrálnom území obce Bačkov, podľa čoho bola aj pomenovaná.
Je situovaná približne  severne od obce Dargov. Bačkovskou dolinou vedie oranžová turistická trasa č.8767 so spevneným povrchom. Popri chodníku preteká Bačkovský potok. NPR sa rozkladá na  v nadmorskej výške 
od 350 do 

 História 
Rezervácia bola založená roku 1967 na základe rozhodnutia Slovenskej národnej rady.

 Nerastné bohatstvo 
Prevládajúcou horninou je andezit (ako i v celých Slanských vrchoch). V skalných zrázoch možno nájsť
aj zaujímavé exempláre opálov.

Zo skalných brál vyviera prameň pitnej vody, nazývaný Pod Babou horou. Vyviera na severovýchodnom okraji NPR.Slanské vrchy : Dargov [turistická mapa 1:50 000]. 1. vyd. Harmanec : Vojenský kartografický ústav, 1996. Edícia letných turistických máp, č. 117. ISBN 8080420181. Studnička je udržiavaná, má vybudovaný drevený prístrešok.Studničky a pramene [online]. [b. m.] : [b. v.] 2017-07-14 [cit. 2019-02-20]. Dostupné online.

 Fauna 
náhľad|Sokol sťahovavý (lat.Falco peregrinus)
Záujmom je najmä ochrana hniezdísk vzácnych dravcov a iných vtákov, ktoré tu vytvárajú pozoruhodné spoločenstvá.
Rezervácia, ako i celé pohorie Slanské vrchy bolo vyhlásené v roku 2006 za chránené vtáčie územie NATURA 2000.
Zaujímavé sú najmä tieto druhy:
Orol myšiakovitý
Sokol sťahovavý
Myšiak hôrny
Bocian čierny
Haja tmavá
Krkavec čierny

Okrem vtáctva sa tu žije aj niekoľko zástupcov typickej fauny Slanských vrchov, ako sú líška obyčajná, 
diviak lesný, srnec hôrny, mačka divá a iné.

 Flóra 
Celé územie patrí do biotopu listnatých lesov. Obzvlášť chránený je zachovalý starý dubovo-bukový a javorový les na juhovýchodných svahoch. Z krovín sú tu rozšírené baza čierna a lieska obyčajná.

 Referencie 

Kategória:Národné prírodné rezervácie v Košickom kraji
Kategória:Chránené územia v okrese Trebišov
Kategória:Bačkov (okres Trebišov)